Exqrch/javanese-Komodo-pixelgpt huggingface dataset:
Hawaii, Amérikah Sarékat (1973), Ketua Dewan Film Nasional (1978-1979), Guru Besar Fakultas Sastra Universitas Gadjah Mada, anggota penyantun/penasihat majalah "Horison" (mundur wiwit tanggal 1 September 1993), sesarengan kaliyan Ali Audah, Arif Budiman, Goenawan Mohamad, Aristides Katopo, Direktur Pusat Penelitian Kebudayaan Universitas Gadjah Mada (1977-), Ketua Lembaga Pendidikan Kesenian Jakarta (1981-) anggota Akademi Jakarta (1988-sadangunipun gesang)
Umar Kayam séda ing tanggal 16 Maret 2002 amargi tugel balung pahanipun ingkang kering
Umar Kayam pikantuk penghargaan Sastra Asean ing taun 1987.
Mahayana ingkang miyos ing Cirebon, Jawa Barat, Indonésia tanggal 18 Agustus 1957 inggih punika salah satunggaling sastrawan ing Indonésia
Mahayana lulus saking Fakultas Sastra universitas Indonesia (FSUI) ing taun 1986, lan wiwit wekdal punika ngantos sapunika, piyambakipun mucal dados dhosèn ing almamateripun ingkang sapunika dados Fakultas Ilmu Budaya Universitas Indonesia (FIB-UI)
Ing taun 1997, piyambakipun ngrampungaken kuliah program pascasarjana Universitas Indonésia
Lan sapunika gadhah dalem ing Seoul saha dados pengajar ing Department of Malay-Indonesian Stuinges, Hankuk University of Foreign Stuinges, Seoul
Kajawi mucal, piyambakipun ugi kathah nindakaken panaliten
Sapérangan asiling panalitèn ingkang ingpunwedalaken ing masarakat umum, inggih punika “Inventarisasi Ungkapan-Ungkapan Basa Indonesia” (LPUI, 1993), “Pencatatan dan Inventarisasi Naskah-Naskah Cirebon” (Anggota Tim Panaliti, LPUI, 1994) dan “Majalah Wanita Awal Abad XX (1908-1928)” (LPUI, 2000)
sapérangan jinis penghargan ingkang dipunpikantuk maman S
Mahayana, inggih kados makaten:
Sampdoria UC Sampdoriaya iku siji tim bal-balan Italia kang markase ana ing Genova, Italia
Klub iki diadhekaké ana ing taun 1946
Markase ana ing Stadion Luigi Ferraris
Sampdoria ya iku siji klub paling enom ing Italia.
Jakob Soemardjo Jakobus Soemardjo utawi ingkang misuwr kanthi nama Jakob Sumardjo inggih salah satungaling sastrawan Indonésia
Jakob Sumardjo miyos ing Klathèn, Jawa Tengah, ing tanggal 12 Agustus 1939
Jakob Sumardjo miyos ing Jombor, Danguran, Klaten, Jawa Tengah
Piyambakipun naté sekolah ing SD/ SR Kanisius Klaten saking kelas 1 ngantos kelas 4, lajeng pindhah wonten ing SD Kanisius Kota Baru, Yogyakarta saking kelas 5 dumugi kelas 6
Piyambakipun pindhah awit ndhèrèk tiyang sepuhipun ingkang dalem ing Yogyakarta wiwit taun 1950
Lajeng piyambakipun nerasaken sekolah ing sekolah Guru Bantu BOPKRI, lan wiwit taun 1962 piyambakipun pindhah dhateng Bandung nanging sadèrèngipun nerasaken kuliah kanggé pikantuk gelar sarjana mudha wonten ing IKIP Sanata Dharma Yogyakarta ngantos taun 1962, lajeng nerasaken sarjana sajarah ing IKIP Bandung utawi ingkang sapunika gantos nama dados UPI Bandung ngantos lulus taun 1970
Jakob Sumardjo sampun remen nyerat wiwit alit, lan sapunika dados pujangga lepas babagan kritik sastra saha artikel- artikel babagan kabudayan ing sadhengah médhia cithak, kados ta, Kompas, Pikiran Rakyat, Suara Karya, Berita Buana, Suara Pembaruan, majalah Prosma, majalah Basis, majalah Horison, majalah Budaya Jaya, lan sapanunggalanipun
Kajawi dados pujangga, Jakob Sumardjo ugi remen ningali filem saha dados anggota Forum Film Bandung wiwit taun 1987
Piyambakipun ugi sampun naté mucal dados guru ing SM St
Angela, Bandung, saha Akademi Seni Jogèd
Piyambakipun wiwitan mucal dados dhosèn ing ASTI/STSI wiwit taun 1980 lan sapunika piyambakipun sampun dados guru besar ing universitas wau
Kajawi punika, piyabakipun ugi mucal ing FSRD ITB, UPI, IKJ, saha Universitas Parahyangan wonten ing mata kuiah Filsafat Seni, Antropologi Seni, Sajarah Teater, saha Sosiologi Seni
Jakob Sumardjo inggih nganut agami Katulik, gadhah satunggal garwa, Jovita Siti Rochma, saha 4 putra
Piyabakipun inggih kalebet pujangga ingkang produktip, ugi minangka kritikus ingkang misuwur ing Indonésia
Jakob Sumardjan ugi misuwur minangka salah satunggaling pelopor kajian filsafat ing Indonésia
Karier kefilsafatanipun dipunwiwiti nalika piyambakipun nyerat wonten ing kolom ing harian "KOMPAS, Pikiran Rakyat, Suara Karya, Suara Pembaruan" saha majalah "Prisma, Basis", lan "Horison" wiwit taun 1969
Buku-bukuipun ingkang mirunggan ngrembag babagan Filsafat Indonésia inggih punika: "Menjadi Manusia" (2001), "Arkéologi Budaya Indonésia" (Yogyakarta: Penerbit Qalam, 2002, ISBN 979-9440-29-7), saha "Mencari Sukma Indonésia: Pendataan Kesadaran Keindonesiaan di tengah Letupan Disintegrasi Sosial Kebangsaan" (Yogyakarta: AK Group, 2003)
Sumardjo sampun kathah nyerat buku, ing antawisipun kanthi irah- irahan, Sastra dan Masyarakt Indonésia, ingkang dipunwedalaken déning penerbit Nurcahya, Yogyakarta ing taun 1979, Novèl Populer Indonésia ing taun 1981, Segi Sosiologi Sastra Novèl Indonésia (Pustaka Prima, 1980), Pengantar Novèl Indonésia, (Unipress, Jakarta, 1984), saha Dari Khasanah Tejemahan, (Alumni, Bandung, 1985)
Sumardjo, ingkang ados Guru Besar Sekolah Tinggi Seni Indonésia (STSI) Bandung punika, ing tigang taun urut-urutan, pikantuk anugerah kabudayan saking Mantri Kebudayaan dan Pariwisata saking tigang esainpun ingkang dipunserat., inggih punika: “Kaula Gusti” ing taun 2004 ingkang seratanipun kapacak wonten ing Pikiran Rakyat, lajeng esai kanthi irah-irahan “Kebanggan Bernama Indonésia” ing taun 2005, saha “Amarah” ing taun 2006, ingkang kapacak wonten ing ariwarta Kompas
Kajawi punika, seratanipun ingkang kanthi irah-irahan “Trias Politika Sunda” ingkang kapcak wonten ing Pikiran Rakyat ugi mlebet nominasi.
Musiyum Lambung Mangkurat Musiyum Lambung Mangkurat punika satunggaling papan wisata sajarah awujud musiyum ingkang mapan wonten ing kutha Banjarbaru, cedhak Banjarmasin, Kalimantan Kidul
Kirang langkung 35 kilomèter saking Banjarmasin
Ing Musiyum Lambung Mangkurat punika para wisatawan saged mirsani kala rumiyin ing masa sadèrèngipun Kalimantan Selatan dados satunggaling provinsi ing Indonésia
Musiyum Lambung Mangkurat punika paring kawruh babagan pangembangan masarakat Banjar saking jaman purba, inggih punika nalika taksih ngginakaken perkakas saking watu dumugi pangembangan kraton-kraton ingkang naté wonten lan paring prabawa ing Kalimantan Selatan
Museéum Lambung Mangkurat punika resmi kaginakaken ing taun 1979
Wangunan musiyum mau kanthi arsitèktur griya tradhisional Banjar, "Tumah Bubungan Tinggi" ingkang dipuncampur kaliyan gaya modhèren
Koleksi Musiyum Lambung Mangkurat ing Banjarbaru punika dumugi 12.020 koleksi
Koleksi-koleksi mau dipundalem klasifikasi dados 10 jinis inggih punika: Géologi utawi Géografi, Etnografika, Biologi, Arkéologi, Historika, Numismatika utawi Heraldika, Filologi, Keramologi, Seni Rupa, lan Teknologi
Barang koleksi musiyum punika kados ta tilaran Kesultanan Banjar, Candhi Agung, Candhi Laras, perkakas saking watu, ukiran kayu Ulin, perkakas tetanèn lan perabot "rumah tangga", piranti musik tradhisional lan taksih kathah malih
Salah satunggaling mahakarya ingkang wonten punika prahu kas Banjar ingkang kawéntar kanthi nama "prahu tambangan"
Musiyum Lambung Mangkurat punika kapérang dados kalih lantai
Lantai kapisan punika wonten tigang ruangan paméran déné ingkang satunggal punika ruwang paméran ingkang tinarbuka
Ing ruwang paméran ingkang tinarbuka, para wisatawan saged mirsani tigang piranti transportasi kali masarakat Banjar inggih punika "Jukung sudur", "Prahu pandan liris", lan "Jukung tambangan"
Ing salah satunggaling ruwang ingkang katutup punika para wisatawan saged mirsani pirantos ingkang dipun-ginakaken nalika masa prasajarah, kados ta beliung, kapak bahu, pahat kapak lonjong, tuangan kapak perunggu, lan sanèsipun
Lajeng ing ruwang paméran ingkang katutup sanèsipun para wisatawan saged mirsani manéka tilaran Karajan Banjar
Ugi saged mirsani manéka wujud griya tradhisional Banjar kados "Bubungan Tinggi", "Gajah Manyusu", lan sanèsipun
Wonten ing lantai kalih wonten lukisan foto ètnis lan peta panyebaran bebrayan ingkang wonten ing wewengkon Kalimantan Selatan
Kajawi punika para wisatawan ugi saged mirsani étalase ingkang nedahaken daur gesangipun masarakat Banjar, saking wiyos dumugi sédanipun .
Curug Cimahi Curug Cimahi punika papan pariwisata ingkang awujud grojogan mapan wonten ing Jalan Kolonel Masturi, Désa Kertawangi, Kacamatan Cisarua, Kabupatèn Bandung Kulon, Provinsi Jawa Kulon, Indonesia
Curug punika mapan wonten ing ketinggian 87 mèter lan kalebet salah satunggaling curug ingkang paling inggil ing wewengkon Bandung lan sekitaripun
Kanthi inggil 1050 mèter dpl lan suhu ing kawasan punika 18-22 derajat Celcius
Boten tebih saking Curug Cimahi punika wonten Curug Bugbrug lan Curug Panganten
Curug Cimahi punika asalipun saking tembung "curug" kanthi Basa Sunda ingkang ateges grojogan utawi ing Basa Indonesia punika "air terjun"
Déné tembung Cimahi punika asalipun saking nama kali ingkag mili ing nginggilipun inggih punika Lèpèn Cimahi kanthi hulu ing Situ Lembang
Objek pariwisata Curug Cimahi punika wiwit kabikak kanggé umum nalika taun 1978 kanthi mapan wonten ing aréa kanthi wiyar 2 hektar
Miturut cariyos ingkang nyebar ing masarakat tlatah mriku, manawi nadahaken awak ing ngandhaping grojogan punika wonten kapitadosan bilih saged damel waras saking lelara, kanggé terapi keséhatan, lan "pambangit aura"
Amargi Curug Cimahi mau mancaraken aura positif ingkang saged mbiyantu mundakaken ènergi awak lan "memacu prosès penyembuhan"
Kanggé dugi ing lokasi grojogan punika para wisatawan kedah mandhap ing margi kanthi undhak-undahkan cacahipun 520 undakan ingkang kadamel saking watu kali
Ing sisih kiwa dalan punika témbok bukit ingkang wujud lemah
Déné ing sisih tengen dalan punika wonten pager pengaman ingkang kadamel saking kayu minangka pelindung saking jurang ingkang wonten ing ngandhapipun
Ing margi mau wisatawan saged mirsani sesawangan ingkang katon éndah ugi wonten satwa-satwa alasan nyebar ing mriku kados ta manuk lan monyet
Supados dugi ing grojogan punika kirang langkung mbetahaken wekdal 20-30 menit saking pintu mlebet
Fasilitas ingkang sampun samekta ing Curug Cimahi punika kados ta para penyadé manéka dedhaharan lan unjukan
Ugi wonten ingkang nyadé manéka dolanan kanggé laré, topi, cenderamata
Fasilitas sanèsipun kados ta langgar, papan parkir ingkang wiyar, papan kanggé ngaso "(shelter)", pusat informasi lan peta lokasi objek wisata Curug Cimahi .
Dharta Adi Sidharta utawi A.S
Dharta ingkang miyos ing Cibeber, Cianjur, Jawa Kulon, tanggal 7 Maret 1924 lan séda ing Cibeber, Cianjur, Jawa Barat, 7 Fèbruari 2007 inggih punika salah satunggaling sastrawan Indonésia
piyambakipun gadhah kathah sandhi asma, kados ta Klara Akustia, Kelana Asmara, Jogaswara, Rodji, Barmara Poetra, lan sapanunggalanipun
Jiwa mudhanipun sampun ngowar-owar nggejolak wiwit piyambakipun dados putra angkatipun Okayaman, salah satunggaling tokoh pergerakan ingkang dipunbucal dhateng Boven Digul
Lan pamanggihipun kanggé berjuang lankung mateng malih nalika piyambakipun sekolah ing National Handele Lallegiun (NHL) ing ngandhap pandhegananipun Douwes Dekker
Ing jaman repolusi, piyambakipun kagabung wonten ing Angkatan Pemuda Indonesia (API) ingkang gadhah markas ing Menteng 31, piyambakipun boten arang mlebet medal saking alas, saha ndhèrèk perang saking perang satunggal dhateng perang sanèsipun
Ing Menteng 31 punika, piyambakipun wiwit tpang kaliyan Soekarno, kathah tokoh pulitik saha para seniman
Piyambakipun ugi sampun naté dados wartawan Harian "Boeroeh" ing Yogyakarta.
Piyambakipun ingkang mandhegani serikat buruh: Serikat Buruh Kendaraan Bermotor, Serikat Buruh Batik, Serikat Buruh Pelabuhan, kalebu di lembaga induknya, Sentral Organisasi Buruh Seluruh Indonesia (SOBSI)
Lajeng dipuntempa malih supados langkung mateng wonten ing International Union of Students (IUS), World Federation of Democratic Youth, saha World Federation of Trade Unions, ingkang dadosaken piyambakipun saged keliling kathah nagara bekas-bekas kolonialisme
Azhar saha Njoto, A
Dharta ngedekaken Lekra ing tanggal 17 Agustus 1950 lan piyambakipun dados sekretaris jenderal (sekjen) ingkang kaping pisan
Dharta mlebet kunjara ing Kebonwaru Bandung ing taun 965 – 1978
Kathah asiling karyanipun ingkang wujud puisi, esai, kritik sastra, ugi cathetan nalika piyambakipun tindak ingkang kapacak ing sadhengah médhia ing lebet nagari saha ing njaban rangkah Indonesia, ugi wonten ingkang mlebet antologi sesarengan
Piyambakipun ugi naté kolaborasi kaliyan Amir Pasaribu ing taun 2006 lan pikantuk penghargaan Akademi Jakarta ing babagan musik, ingkang ngasilaken lagu “Irama Mèi”.
Acep Zamzam Noor Acep Zamzam Noor ingkang miyos ing Tasikmalaya, Jawa Kulon ing tanggal 28 Pebruari 1960 inggih punika salah satunggaling sastrawan Indonésia
Acep inggih ounika putra ingkang paling mbarep saking tiyang sepuhipun K
Ilyas Ruhiat, satunggaling ulama ingkang karismatik ing Pondhok Pesantren Cipasung, Tasikmalaya
Piyambakipun lajeng nikah kaliyan santrnipun ingkang nama Euis Nurhayati, lan pinaringan putra cacahipun 5, inggih punika Rebana Adawiyah, Imana Tahira, Diwan Masnawi, saha Abraham Kindi
Acep nelasaken wekdal alitipun saha mudhanipun ing lingkungan pesantren
Ing taun 1980, piyambakipun lulus saking SMA ing Pondok Pesantren As-Syafi'iyah, Jakarta, lajeng nerasaken pendhidhikan wonten ing Jurusan Seni Lukis Fakultas Seni Rupa dan Desain ITB ing taun 1980-1987, lajeng nerasaken kuliah dhateng Universitá Italiana per Stranieri, Perugia, Italia amargi pikantuk fellowship saking pamaréntah Italia kanggé dumunung saha makarya ing Italia ing taun 1991-1993
Salajengipun, piyambakipun ndhèrèk workshof seni rupa ing Manila, Filipina (1986), tumut workshop seni grafis ing Utrecht, Walanda (1996)
Ndherek pameran lan seminar seni rupa ing Guangxi Normal University, Guilin, saha Guangxi Art Institute, Nanning, Cina ing taun (1999)
Lan sapunika dalem wonten ing Désa Cipasung, Tasikmalaya
Kajawi dados pelukis, Acep Zamzam Noor ugi langkung misuwur dados penyair
Sajak-sajakipun kathah ingkang dipunandharaken ing kathah médhia sastra ing Jakarta, Bandung, saha Malaysia
Kajawi punika, karyanipun ugi kathah ingkang kapacak wonten ing antologi sajak, kados ta “Tonggak IV”, “Dari Kota Hujan”, lan “Ketika Kata Ketika Warna”
Ing taun 1995, piyambakipun ndhèrèk The 2nd ASEAN Writers Conference ing Singapura saha Istiqlal International Poetry Reading ing Jakarta
Sapunika piyambakipun sregep nggladhi ing Sanggar Sastra Tasik
Acep sampun kathah ngasilaken karya-karyanipun, kados ing ngandhap punika: Kajawi saking karya, kasebat, Acep ugi sampun medalaken kathah puisi-puisinipun ingkang sampun kapacak wonten ing kathah médhia massa terbitan laladan saha kutha krajan
Ugi ing Majalah Sastra Horison, Jurnal Kebudayaan Kalam, Jurnal Ulumul Qur’an, Jurnal Puisi saha Jurnal Puisi Melayu Perisa dan Dewan Sastra (Malaysia)
Sapérangan puisinipun ingkang sampun dipunkemapalaken inggih punika Di Luar Kata (Pustaka Firdaus, 1996), Di Atas Umbria (Indonésia Tera, 1999), Dongèng Dari Negeri Sembako (Aksara Indonésia, 2001), Jalan Menuju Rumahmu (Grasindo, 2004), Menjadi Penyair Lagi (Pustaka Azan, 2007) saha satunggaling kempalan puisi Sunda Dayeuh Matapoe (Geger Sunten, 1993) ingkang dados nominator Bebungah Rancage 1994.
Hasri Ainun Habibie Hasri Ainun Habibie kanthi nama asli Hasri Ainun Besari (#ALIH) punika garsa saking Présidhèn Indonésia kaping tiga BJ
Hasri Ainun Habibie dados Ibu Nagara Indonésia kaping tiga saking taun 1998 dumugi taun 1999
Hasri Ainun Besari punika putri kaping sekawan saking 8 sedherekipun putri saking H
Tegesipun nama Hasri Ainun punika "Mata yang indah"
Kulawarga Ainun punika kulawarga ingkang tresna marang pendidikan
salah satunggal tiyang ingkang paling wigati anggènipun paring motivasi supados giat anggènipun sinau punika ibunipun
Hasri Ainun Besari punika merantau dhateng Jakarta kanggé nlajengaken pendidikan lan kuliah wonten ing Fakultas Kedhokteran ing Universitas Indonésia, Jakarta
Lulus minangka dhokter ing taun 1961
Hasri Ainun ugi naté nyambut damel ing Rumah Sakit Cipto Mangunkusumo, Jakarta (RSCM Jakarta)
Ing mriku Hasri Ainun nyambut damel ing babagan perawatan laré-laré
Nanging wonten ing RSCM Jakarta Hasri Ainun namung nyambut damel satunggal taun kemawon, dumugi taun 1962
Sasampunipun kagarwa Habibie ing taun 1962 lajeng Hasri Ainun kedah nilaraken pakaryanipun dados dhokter lajeng ndhèrèk garwanipun dhateng Jerman kanggé ngrampungaken pendidikanipun
Hasri Ainun Besari kagarwa déning BJ
Habibie nalika tanggal 12 Mèi 1962
Lajeng "bulan madu" wonten ing tigang papan ing Indonésia inggih punika wonten ing Kaliurang, Yogyakarta, lajeng ing kutha Bali kapungkasan wonten ing laladan Asalipun Bj
Hasri Ainun kaliyan Bj
Habibie patutan kalih inggih punika Ilham Akbar lan Thareq Kemal ugi gadhah enem putu
Ilham Akbar sampun ngrampungaken pendidikanipun wonten ing Muenchen ing ngèlmu aeronautika lan pikantuk gelar PdD kanthi predikat "summa cumlaude" langkung inggil saking predikat bapakipun (BJ
Déné Thareq Kemal lulus saking Diploma Inggeneur ing Braunsweig, Jerman
Nalika tanggal 22 Mèi 2010 tabuh 17.35 wekdal Munchen, Jerman
Hasri Ainun Habibie séda sasampunipun nglampahi masa kritis satunggal dinten.
Surtsey Surtsey (basa Èslan: "Pulo Surtur") inggih punika sawijining pulo vulkanis ing sisih kidul Èslan
Papan punika ugi papan ingkang paling kidul ing Èslan
Surtsey dumadi akibat jeblugan gunung ingkang asalipun saking 130 mèter (426 kaki) ing ngandhap lumah laut, lan dumugi lumah nalika tanggal 14 November 1963
Jeblugan lajeng kalajengaken dumugi tanggal 5 Juni 1967, nalika pulo punika ngancik ing jembaripun 2,7 km2
Wiwit punika, angin lan erosi njalari pulo punika samsaya alit: wiwit taun 2002, jembar pulo dumugi 1,4 km2
Nama pulo punika asalipun saking "Surtr", "jotun" utawi raksasa saking mitologi Nordik
Pulo punika lajeng dipunsinaoni déning vulkanologi wiwit jebluganipun, lajeng dipunsinaoni déning botanis lan biologis amargi pagesangan wiwit saking pulo punika
Gunung punika dumadi déning sitem gunung berapi ngandhap laut "Vestmannaeyjar"
Piyambakipun ugi ngasilaken sapérangan jeblugan sanèsipun kados ta gunung "Eldfell" ing pulo Heimaey nalika taun 1973
Jeblugan ingkang ngasilaken pulo Surtsey ugi ngasilaken sapérangan pulo ing rerangkén gunung berapi mau, kados ta "Jólnir" lan sapérangan pulo sanèsipun ingkang déréng dipunsukani nama
Kathah-kathahipun pulo punika ical amargi erosi ingkang rikat
Sadèrèngipun Jeblugan taun 1963
Nalika tabuh 07:15 UTC+0 nalika tanggal 14 November 1963, koki saking kapal "Ísleifur II", ingkang nglayar saking Vestmannaeyjar ing sisih kidul Èslan, ningali peluk cemeng
Kapal mau nuju ing kapal punika
Wiwitanipun, kaptén kapal ngira asep punika asalipun saking pérangan kapal ingkang kobong
Ananing jebulipun asep punika asalipun saking sawijining jeblugan gunung berapi ing ngandhap laut
Éwadéné jeblugan punika boten dipunira-ira, wonten sapérangan tandha-tandha sadéréngipun gunung mau njeblug
Wiwit 6 dumugi 8 November, getaran alit saged dipunraosaken ing Kirkjubaejarklaustur saking episenter ingkang jarakipun 140 km (87 mi) (kirnten-kinten jarak Surtsey), déné nalika ing 12 November, seismometer ing Reykjavík nyathet lindhu alit dangunipun sedasa jam, nanging lokasinipun déréng dipuntemtokaken
Kalih dinten sadéréngipun jeblugan, sawijining kapal riset ngandhap laut ngrosaken laut ing sakitaripun kraos langkung anget tinimbang limrahipun, nalika wekdal ingkang sami, tiyang-tiyang ing désa Vík ingkang jarakipun 80 km (50 mi) saking mrika saged ngambu ganda hidrogen sulfida
Wonten kemungkinan jeblugan dipunwiwiti pinten-pinten dinten sadéréngipun tanggal 14 November
Nanging manawi dhasar laut dumunung 130 mèter (426 kaki) ing sangandhapipun laut, ing jero punika jeblugan bakal sirep déning tekanan banyu
Nanging amargi jeblugan gunung punika caket saking lumah laut, jeblugan boten saged direp, pungkasanipun njeblug lan medal wonten ing lumah laut.
Téori impunan Téyori impunan iku cawang logika matématika kang nyinaoni impunan, kang ora resminé ya iku kumpulan barang
Sanajan sembarang tipe obyèk bisa diklumpukaké dadi impunan, téyori impunan digunakaké paling kerep kanggo obyek kang cocog kanggo matématika
Basa téyori impunan bisa digunakaké ing ukara salawasé kabèh objèk matématika
Kajian modhèren téyori impunan iki diwiwiti déning Georg Cantor lan Richard Dedekind ing 1870-an
Sawisé tinemu paradhoks ing téyori impunan naif, akèh sistem aksiom padha diajokaké ing awal abad rong puluh, kang paling misuwur ya iku aksiom Zermelo-Fraenkel, nganggo aksioma pilihan
Téyori impunan umum digunakaké minangka sistem dhasar kanggo matématika, mligi ing wangun téyori impunan Zermelo-Fraenkel karo aksiom pilihan
Sajabane kagunan dhasaré, téyori impunan iku cawang matématika dhéwé, kanthi masarakat riset kang aktif
Riset kontemporèr saka téyori impunan kalebu topik kang warna-warna, saka struktur garis wilangan réal nganti nyinaoni konsistènsi saka kardhinal gedhé
Wikibooks gadhah buku kanthi sesirah Wikibooks gadhah buku kanthi sesirah "Artikel punika, ingkang kedah dipundarbèni sadaya basa."
Amangkurat III Sri Susuhunan Amangkurat Mas, utawi asring ugi kaserat minangka Amangkurat III utawi Sunan Mas (tanggal lair boten dipunmangertosi, séda ing Sri Lanka taun 1734), inggih punika Raja Kasunanan Kartasura ingkang jumeneng antawis taun 1703– 1705
Nama aslinipun inggih punika Radén Mas Sutikna
Miturut Babad Tanah Jawi, piyambkipun minangka putra tunggal saking Amangkurat II, amargi ibunipun sampun ngguna-guna garwa sanèsipun supads mandhul
Mas Sutikna ugi ajejuluk Pangeran Kencet, amargi gadhah cacat ing pérangan tungkak.
Dipuncariyosaken ugi bilih Mas Sutikna watakipun boten saé, gampil duka lan sréi manawi wonten priya sanès ingkang langkung gagah
Nalika njabat minangka Adipati Anom, piyambakipun palakrama kaliyan sedhérékipun, ingkang nama Radén Ayu Lembah, putri Pangéran Puger
Nanging gawrwanipun lajeng dipunpegat amargi slingkuh kaliyan Radén Sukra, putra Patih Sindureja
Radén Sukra lajeng dipunpejahi déning utusan Mas Sutikna, déné Pangeran Puger dipunpaksa ngukum mati Ayu Lembah, putrinipun piyambak
Mas Sutikna lajeng palakrama kaliyan Ayu Himpun rayi Ayu Lembah
Pasulayan kaliyan Pangeran Puger
Amangkurat III minggah ing dhampar kencana jumeneng nata ing Kartasura nggantosi Amangkurat II ingkang séda taun 1702
Konon, miturut Babad Tanah Jawi, sajatosipun wahyu keprabon dhawah dhumateng Pangeran Puger
Panjurung tumrap Pangeran Puger saking para pejabat ingkang boten remen kaliyan papréntahanipun raja ingkang énggal mau
Babagan punika damel Amangkurat III kuwatos
Piyambakipun megat Raden Ayu Himpun lan ngangkat prameswari énggal, satunggaling kenya saking désa Onje
Tekanan tumrap kulawarganipun damel Raden Suryokusumo (putra Pangeran Puger) ngraman
Amangkurat III ingkang kawedén lajeng ngurung Pangeran Puger sakulawarga
Nanging lajeng dipunbebasaken malih amargi panyuwunan saking Patih Sumabrata
Panjurung dhateng Pangeran Puger saperlu ngrebut tahta malih
Pungksanaipun, nalika taun 1704, Amangkurat III ngirim utusan saperlu mejahi Pangeran Puger sakulawarga, nanging sasaranipun punika langkung rumiyin pindhah dhatang Semarang.]]
Pangeran Puger ing Semarang pikantuk panyengkuyung saking VOC, tamtu kémawon kanthi syarat-syarat ingkang nguntungaken Walanda
Piyambakipun lajeng ngankat dhirinipun minangka raja kanthi gelar Pakubuwana I
Gabungan pasukanipun ébah taun 1705 saperlu ngrebut Kartasura
Amangkurat III yasa pertahanan ing Ungaran dipunpimpin Pangeran Arya Mataram, pakdhénipun, ingkang méndel-méndel malah njurung Pakubuwana I
Arya Mataram saged kasil mbujuk Amangkurat III saperlu nianggalaken Kartasura
Piyambakipun lajeng gabung kaliyan Pakubuwana I, ingkang minangka kakangipun piyambak
Papréntahan Amangkurat III ingkang singkat punika minangka kutukan Amangkurat I dhumateng Amangkurat II ingkang sampun ngracuni unjukanipun nalika mlajar nalika Kesultanan Mataram runtuh akibat pemberontakan Trunajaya taun 1677 rumiyin
Konon, Amangkurat II dipunkutuk bilih keturunanipun boten wonten ingkang dados raja, kejawi satunggal tiyang (Amangkurat III) punika ugi namung sekedhap.
Cariyos kutukan punika saged kapanggihaken wonten ing Babad Tanah Jawi ingkang dipunserat nalika reh paprintahanipun raja tedhak turune Pakubuwana I saéngga kaleresanipun awrat dipunbukteaken
Sambodja ingkang miyos wonten ing Sala, 15 September 1967, inggih punika kalebet salah satunggaling sastrawan Indonésia
Piyambakipun séda ing Bandung tanggal 9 Dhésèmber 2010 amargi kènging lelara kanker usus